Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
22 ม.ค. 2559

กลุ่มหุ้นขนาดใหญ่ ธนาคาร พลังงานมีแนวโน้มเป็นหุ้น “กลุ่มนำ” การ Rebound
ดัชนี SET อยู่ที่ 1,265.72 จุด +20.11 จุด +1.61% ปริมาณซื้อขาย 19,389  ลบ.
แนวรับ : 1,260 / 1,255 , แนวต้าน : 1,270 / 1,280
 
สรุปทิศทางและแนวโน้มตลาด
SET ปรับสูงขึ้นแรง…หุ้นใหญ่เป็นกลุ่มนำตลาด: ความคาดหวังต่อการใช้มาตรการกระตุ้นเศรษฐกิจเพิ่มเติมของ ECB ในการประชุมเดือน มี.ค. และการดีดตัวขึ้นของราคาน้ำมัน เป็นปัจจัยหนุนหุ้นกลุ่มพลังงาน อย่าง PTT PTTEP และ PTTGC ประเมินแนวต้านระยะสั้นที่ 1,264 จุด ผ่านไปได้จะเป็นสัญญาณ “กลับตัว” โดยมีเป้าหมายถัดไปที่ 1,300-1,320 จุด โดยคาดว่าหุ้นใหญ่อย่างกลุ่มพลังงาน (PTT PTTGC PTTEP) และกลุ่มธนาคาร (SCB KTB) เป็นหุ้นกลุ่มนำตลาด
“ซื้อ” PTT…ราคาปรับลดลงแรงเกิดพื้นฐาน ขณะที่ Valuation ต่ำกว่าปี : แนะนำ “ซื้อ” PTT ด้วยเป้าหมายพื้นฐาน 280 บาท และระยะสั้นที่ 220/240 บาท ตามลำดับ โดยมีปัจจัยสนับสนุนจาก
1) ราคาน้ำมันที่ปรับลดลง US$10/bbl ตั้งแต่ต้นปี กระทบพื้นฐาน PTT แค่ 5% เท่านั้น ขณะที่หุ้นปรับลดลงแรงถึง 15% คาดว่าจะเห็นแรงซื้อคืนระยะสั้น
2) ธุรกิจค้าปลีก (Retail Business) ที่มีการเติบโตอย่างต่อเนื่อง และแผนการนำธุรกิจค้าปลีกเข้า Listed ในตลาดจะเป็นการเพิ่มมูลค่าของ PTT ในระยะยาว
3) ราคาปัจจุบันที่ PBV 0.84x ต่ำกว่าช่วงที่ซื้อขายในปี 2008 ที่เป็นวิกฤติเศรษฐกิจที่ PBV 1x นอกจากนี้ PTT มีแนวโน้มจ่ายเงินปันผลได้สูง 6% ปีนี้
 
หุ้นที่น่าสนใจทางเทคนิค
EE “ซื้อ” ราคาหุ้นเริ่มมีจังหวะฟื้นตัวขึ้นกลับมายืนเหนือเส้นค่าเฉลี่ยระยะสัปดาห์ได้พร้อมปริมาณการซื้อขายสูงกว่าปกติ สอดคล้องกับเครื่องมือ DI+ และ MACD เริ่มชี้ขึ้น เป็นจังหวะซื้อเก็งกำไร มีแนวต้านแรกที่ 0.98 บาท และแนวต้านถัดไปที่ 1.03 บาท
BKD “ซื้อ” ราคาหุ้นมีสัญญาณกลับตัวขึ้นด้วยแท่งเทียน Bullish Kicker พร้อมปริมาณการซื้อขายเริ่มสูงขึ้นชัดเจน สอดคล้องกับเครื่องมือ DI+ มีแนวโน้มพลิกกลับมาตัด DI- เป็นจังหวะซื้อเก็งกำไร มีแนวต้านแรกที่ DTL 3.50 บาท และถัดไปที่ 3.60 บาท
CPF “ซื้อ” ราคาหุ้นแกว่งตัวยกฐานขึ้น พร้อมปริมาณการซื้อขายสนับสนุน สอดคล้องกับเส้นค่าเฉลี่ย 7-14-21 วัน เรียงตัวตัดกันทำ Golden Cross สนับสนุน เป็นจังหวะซื้อเก็งกำไร มีแนวต้านแรกที่ 19.00 บาท ผ่านได้จะมีแนวต้านถัดไปที่ 19.4 บาท 